**Tisztelt Szülők!**

A koronavírus elleni védekezés minél hatékonyabb megszervezése miatt a 2020/2021 nevelési év rendhagyó módon indul Intézményünkben.

Az Emberi erőforrások Minisztériuma az Operatív Törzs, a Belügyminisztérium és a Nemzeti Népegészségügyi Központ együttműködésével összeállított 2020/2021. tanév kezdésére és lebonyolítására vonatkozó protokoll figyelembevételével a Csepregi Óvoda és Bölcsőde KIKI intézményére vonatkozóan **2020. szeptember 1. napjától** az alábbi szükséges intézkedéseket hozom meg:

* A nagy létszámra való tekintettel a szülők személyes megjelenésével járó év eleji szokásos összevont tájékoztató jellegű szülőértekezlet elmarad.
* A szeptemberben megrendezésre kerülő csoport szülőértekezlet helyett a zárt facebook csoportban fogják tájékoztatni az óvodapedagógusok az érintett csoportok szüleit a szükséges információkról, programokról.
* Az intézménybe kizárólag egészséges, tüneteket nem mutató gyermek, szülő jöhet be.
* Köteles a szülő az intézményt értesíteni, ha gyermekénél koronavírus-gyanú vagy igazolt fertőzés van.
* Amennyiben az intézményünkben járó gyermeknél a fertőzés tüneteit észleljük, azonnal elkülönítjük, egyúttal értesítjük az orvost, a gyermek szüleit.
* Az intézmény bejáratánál vírusölő hatású kézfertőtlenítő kerül kihelyezésre, melyet minden intézménybe lépő köteles használni.
* Intézménybe lépéskor, tartózkodáskor a **szájmaszk használata kötelező!**
* Kérjük a Szülőket, hogy a gyermeküket érkezéskor alapos kézmosás után kísérjék be a csoportokba.
* A gyermeket reggel, illetve délután egy szülő kísérje be illetve vigye haza az intézményből.
* Kérjük az intézményen belül, az óvoda udvarán a csoportosulások mellőzését.
* Annak a gyermeknek az óvodai hiányzását, aki a vírusfertőzés szempontjából veszélyeztetett csoportba tartozik és erről orvosi igazolással rendelkezik, azt bemutatja, esetleges hiányzását igazolt hiányzásnak tekintjük.
* Igazolt hiányzásnak tekintjük, ha a gyermek hatósági karanténba kerül a részére előírt karantén időszakára.
* Továbbiakban gyermekek óvodai távolmaradását, hiányzását orvosi igazolással, vagy intézményvezetői engedéllyel tudjuk igazoltnak tekinteni.
* Nem zárkózunk el a személyes találkozásoktól, csak indokolt esetben keressenek bennünket.
* Kérjük, hogy kísérjék figyelemmel az óvoda honlapját, a zárt facebook csoportokat, mivel a rendszeres találkozások helyett online formában tájékoztatjuk Önöket a szükséges információkról.

**A fenti eljárásrend módosításig, vagy visszavonásig érvényes.**

Csepreg, 2020. augusztus 27. Horváth Béláné

intézményvezető sk.